
ŠAKIŲ RAJONO SAVIVALDYBĖS TARYBA

SPRENDIMAS

DĖL GYVENTOJŲ APKLAUSOS ORGANIZAVIMO 
2013 m. sausio 31 d. Nr. T-20
Šakiai


Rajono savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2012, Nr. 136-6958) 16 straipsnio 2 dalies 44 punktu, Vyriausybės 1996 m. birželio 3 d. nutarimu Nr. 651 (Žin., 1996, Nr. 54-1277; 2006, Nr. 9-333) patvirtintų Administracinių vienetų ir gyvenamųjų vietovių teritorijų ribų ir pavadinimų tvarkymo taisyklių 24, 32, 35, 36, 38 punktais, nusprendžia: 


1. Pavesti rajono savivaldybės administracijos direktoriui organizuoti konsultavimąsi su Lekėčių, Lukšių, Sintautų vietos gyventojais, vykdant jų apklausą dėl rajono savivaldybės Lekėčių seniūnijos - Lekėčių kaimo, Lukšių seniūnijos - Lukšių kaimo, Tubelių kaimo, Sintautų seniūnijos-Sintautų kaimo teritorijų ribų nustatyto ir pavadinimų kaimams suteikimo.

2. Nustatyti:


2.1. apklausos teritoriją – rajono savivaldybės Lekėčių, Lukšių, Sintautų seniūnijos; 


2.2. apklausos tikslą – nustatyti rajono savivaldybės Lekėčių, Lukšių, Tubelių, Sintautų kaimų teritorijų ribas ir kaimų pavadinimus;


2.3. apklausos būdą – gyventojų nuomonės įrašymas „pritariu (nepritariu), kad (nurodomas gyvenamosios vietovės pavadinimas) teritorijos ribos būtų nustatytos (pakeistos) pagal parengtą planą“ gyventojų apklausos dėl gyvenamųjų vietovių teritorijų ribų nustatymo ar keitimo lapuose; 


2.4. apklausos būdą - gyventojų nuomonės įrašymas „pritariu (nepritariu), kad (nurodomas gyvenamosios vietovės pavadinimas) būtų suteiktas (pakeistas) pavadinimas ir ši gyvenamoji vietovė pavadinta (nurodomas naujas gyvenamosios vietovės pavadinimas)“ gyventojų apklausos dėl gyvenamųjų vietovių teritorijų ribų nustatymo ar keitimo lapuose;


2.5. apklausos laikotarpį – 2013 m. vasario 20 d. – 2013 m.  kovo 20 d.;


2.6. apklausos vietas – rajono savivaldybės administracijos Lekėčių, Lukšių, Sintautų seniūnijų administracinės patalpos;


3. Patvirtinti Gyventojų apklausos organizavimo tvarką (pridedama).


4. Sudaryti gyventojų apklausos komisiją:


4.1. Irena Rudzkienė - rajono savivaldybės administracijos Ūkio skyriaus vyriausioji specialistė (komisijos pirmininkė);


4.2. Valdas Tadas Laukaitis - rajono savivaldybės administracijos Lekėčių seniūnijos seniūnas;


4.3. Vidas Cikana - rajono savivaldybės administracijos Lukšių seniūnijos seniūnas;


4.4. Kęstutis Birbilas - rajono savivaldybės administracijos Sintautų seniūnijos seniūnas.

5. Paskelbti informaciją apie priimtą sprendimą vietinėse visuomenės informavimo priemonėse, o visą sprendimą paskelbti rajono savivaldybės interneto tinklalapyje. 

Savivaldybės mero pavaduotoja, 

pavaduojanti savivaldybės merą



Rima Rauktienė

